PJudet Valcea
Municipiul Dragasani
Nr. 33746 din 13.10.2026



ANUNT

In temeiul prevederilor Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările şi completările ulterioare; Primăria Municipiului Dragasani, organizează concurs de recrutare pentru ocuparea a doua  funcții contractuale de execuție vacante de Asistent Medical in cadrul Centrului de recuperare neuromotorie de tip ambulatoriu din structura Directiei de Asistenta Sociala, din cadrul aparatului de specialitate al primarului, pentru perioadă nedeterminată, cu o durată a timpului de lucru de 8 ore/zi și 40 ore/săptămână.
1. Probele stabilite pentru concurs: 
[bookmark: _GoBack]
1.1. Selecţia dosarelor de înscriere 
1.2. Proba scrisă 
1.3. Interviul. 

2. Condiții: 

2.1 Condițiile generale: candidații trebuie să îndeplinească condițiile generale, conform art. 15 al Hotărârii nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice. Poate ocupa un post vacant sau temporar vacant persoana care îndeplineşte condițiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgență a Guvernului nr. 57/2019 privind Codul administrativ, cu modificările şi completările ulterioare:
 a) are cetățenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
 e) îndeplineşte condițiile de studii, de vechime în specialitate şi, după caz, alte condiții specifice potrivit cerințelor postului scos la concurs;
 f) nu a fost condamnată definitiv pentru săvârşirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracţiuni de fals ori contra înfăptuirii justiției, infracțiuni săvârşite cu intenție care ar face o persoană candidată la post incompatibilă cu exercitarea funcţiei contractuale pentru care candidează, cu excepția situației în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracțiunii sau faţă de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

2.2 Condițiile specifice necesare în vederea participării la concurs pentru ocuparea funcției contractuale de execuție vacante:

-Diplomă de școală postliceală sanitară sau echivalentă sau diplonă de studii postliceale prin echivalare conform Hotărârii Guvernului nr. 797/1997 privind echivalarea studiilor absolvenților liceelor sanitare, promoțiile 1976 – 1994 inclusiv, cu nivelul studiilor postliceale sanitare, specialitatea medicină generală;
 - Certificat de membru al Ordinul Asistenților Medicali Generaliști, Moașelor și Asistenților Medicali din România (OAMGMAMR), însoțit de aviz și copie a asigurării de malpraxis în termen de valabilitate și adeverință de însciere la concurs eliberate de OAMGMAMR conform HG nr. 35/2015;
- Vechime minimă în specialitatea studiilor: 1 an
- Durata normală a timpului de muncă de 8 h/zi, respectiv 40h/săptămână.

 3. (1) Pentru înscrierea la concurs candidații vor prezenta documentele prevăzute la art. 35 din H.G nr.1336/2022, respectiv:
 a) formularul de înscriere la concurs conform modelului prevăzut la anexa nr. 2 la H.G nr.1336/2022, se completează la registratura instituției;
 b) copia actului de identitate sau orice alt document care atestă identitatea, potrivit legii, aflate termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condițiilor specifice ale postului solicitate de autoritatea sau instituţia publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
 f) certificat de cazier judiciar sau, după caz, extrasul de pe cazierul judiciar;
 g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidații înscrişi pentru posturile din cadrul sistemului de învățământ, sănătate sau protecție socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
i) curriculum vitae, model comun european.
 (2) Modelul orientativ al adeverinței menţionate la alin. (1) lit. e) este prevăzut în anexa nr. 3 la H.G nr. 1336/2022.
 (3) Adeverinţa care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situaţia solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
(4) Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs. 
(5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. In acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise şi/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii. 
(6) Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii. 
(7) În funcţie de decizia conducătorului autorității sau instituției publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităților sau instituțiilor publice înăuntrul termenului prevăzut la art. 34. 
(8) În situația în care candidații transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituțiilor sau autorităților publice, candidaţii primesc codul unic de identificare la o adresă de e-mail comunicată de către aceştia şi au obligația de a se prezenta la secretarul comisiei de concurs cu documentele prevăzute la alin. (1) lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
 (9) Transmiterea documentelor prin poşta electronică sau prin platformele informatice ale autorităților sau instituţiilor publice se realizează în format pdf. cu volum maxim de 1 MB, documentele fiind acceptate doar în formă lizibilă.
(10) Nerespectarea prevederilor alin. (7) şi (9), după caz, conduce la respingerea candidatului. (11) Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilității probelor de concurs. Actele mai sus menționate se prezintă la secretarul comisiei de concurs. 

4. Concursul se va organiza conform calendarului următor:
 a) depunerea dosarelor de concurs:_________-_____________;
 b)selecţia dosarelor de înscriere: în termen de două zile lucrătoare de la data expirării termenului de depunere a dosarelor;
 c) afişarea rezultatelor selecției dosarelor de concurs - în termen de o zi lucrătoare de la expirarea termenului de selecție a dosarelor de înscriere; 
d) depunere contestații formulate față de rezultatul selecției dosarelor - în termen de cel mult o zi lucrătoare de la data afişării rezultatului selecției dosarelor; 
e) soluţionare contestații formulate față de rezultatul selecției dosarelor - în termen de o zi lucrătoare de la expirarea termenului de depunere a contestațiilor;
 f) proba scrisă se va susține în data de _________________la ora_______________;
 g) notarea probei scrisă şi comunicarea rezultatelor la proba scrisă - în termen de o zi lucrătoare de la finalizarea probei;
 h) depunere contestații formulate față de rezultatul obținut la proba scrisă - în termen de cel mult o zi lucrătoare de la data afişării rezultatului probei;
i) soluţionare contestații la probă scrisă şi comunicarea rezultatului - în termen de o zi lucrătoare de la expirarea termenului de depunere a contestațiilor; 


j) Interviul se vor susține în data de _________________ la ora 10:00; 
k) notarea interviului şi comunicarea rezultatelor în termen de o zi lucrătoare de la finalizarea probei; 
1) depunere contestații formulate față de rezultatul obţinut la interviu - în termen de cel mult o lucrătoare de la data afişării rezultatului probei; 
m) soluţionare contestații la interviu şi comunicarea rezultatului - în termen de o zi lucrătoare de la expirarea termenului de depunere a contestațiilor; 
n) afişare rezultate finale - în termen de o zi lucrătoare de la data afişării rezultatelor soluționării contestațiilor la interviu.

5. Atributii specifice postului: 

            Execută aplicaţii specifice cu rol preventiv, curativ şi recuperator asupra persoanelor, familiei şi comunitarii, în limita competenţelor sale:
· aplică proceduri de prim ajutor  în urgenţele medico–chirurgicale apărute în cadrul bazei de tratament sau în orice alte situaţii, în limita competenţelor profesionale;
· participă la crearea unui climat optim fizic şi psihic în cabinete;
· stabileşte priorităţile privind procedurile (daca nu se ocupa de aceasta asistenta coordonatoare);
· pregăteşte psihic pacientul pentru procedurile de aplicat (inclusiv efectele terapeutice şi cele negative posibile);
· pregăteşte fizic pacientul pentru procedura de aplicat;
· pregăteşte aparatura necesară pentru aplicarea procedurii;
· cere consimţământul informat al pacientului cu privire la procedura ce–i va fi aplicată;
· aplică procedurile prescrise conform indicaţiilor privind zona de tratat şi parametrii de aplicaţie;
· efectuează următoarele proceduri:
–  aplicare de curenţi electrici de frecvenţă joasă, medie şi înaltă
–  aplicare de câmpuri electromagnetice de frecvenţă joasă şi înaltă,
–  aplicare de ultrasunete, aplicare de radiaţii luminoase din spectrul vizibil, infraroşu şi ultraviolet, din surse naturale şi artificiale, de lumină nepolarizată şi polarizată;
–  aplicare de proceduri de termoterapie,
–  aplicare de proceduri de hidroterapie,
–  aplicaţii de masaj,

· supraveghează pacientul în timpul aplicării procedurilor specifice şi anunţă medicul de schimbările survenite;
· reorganizează locul de muncă pentru următorul pacient;
· însoţeşte pacienţii gravi până când aceştia sunt în condiţii de siguranţă;
· efectuează verbal şi în scris rapoarte privind activitatea desfăşurată în fiecare zi, precum şi statistica lunară a procedurilor aplicate şi a pacienţilor trataţi;
· participă la programe de educaţie sanitară a populaţiei, dă sfaturi de igienă şi nutriţie, de fiziokinetoprofilaxie, etc.

6. Bibliografie si tematica

· Ordinul 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia 
cu tematica Ordinul 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia

· Ingrijirea omului bolnav si a omului sanatos. Manual pentru scolile sanitare postliceale, F. Chiru, G. Chiru, L. Moraru, Ed. Cison, Bucuresti, 2001,

 cu tematica Partea a II-a, Tehnici, ingrijiri si interventii, cap. I, cap. III, cap. IV, cap. VII

· Ghid de nursing cu tehnici de evaluare şi îngrijiri corespunzătoare nevoilor fundamentale, Vol.l,, L. Titirca s.a, Editura Viaţa Medicală Românească, Bucuresti, 

cu tematica cap.  5. Nevoia de a se mişca şi a avea o bună postură (Elena Dorobanţu), cap. 6.Nevoia de a se imbrăca şi dezbrăca (Liana Pârvu)

· Ingrijiri speciale acordate pacientilor de care asistentii medicali. Manual pentru Colegiile si scolile postliceale sanitare sub redactia L. Titirca Editura Viaţa Medicală Românească, Bucuresti, 2006

· Cu tematica Ingrijirea pacientilor cu afectiuni/deficient ale aparatului locomotor, subcapitole: Notiuni de anatomia si fiziologia aparatului locomotor, Educatia pacientului pentru prevenirea afectiunilor locomotorii, Evaluarea morfofunctionala a aparatului locomototor, Particularitati de ingrijire a pacientului cu afectiuni ale aparatului locomotor, Ingrijirea pacientilor cu afectiuni neurologice, subcapitole: Notiuni de anatomia si fiziologia sistemului nervos, Evaluarea morfofunctionala a sistemului nervos, Aprecierea starii neurologice, Ingrijirea pacientilor cu tulburari comitiale-epilepsie, Ingrijirea pacientilor cu boala Parkinson (paralizia agitata), Ingrijirea pacientilor cu afectiuni reumatismale cu subcapitole: Educatia pentru sanatate in vederea prevenirii bolilor reumatismale, Evaluarea morofunctionala a aparatului locomotor, Manifestari de dependenta (Semne si simptome posibile), Ingrijirea pacientului cu reumatism articular acut,  Ingrijirea pacientului cu poliartrita reumatoida PR, Ingrijirea pacientului cu spondilita anchilozanta (anchilopoietica) (SA), Ingrijirea pacientului cu reumatisme degenerative (Artroze)

Nota: La studierea actelor normative din bibliografie, candidatii vor avea in vedere toate republicarile, modificarile si completarile intervenite pina la data depunerii dosarelor de concurs.
Concursul se desfăşoară la sediul Primăriei Municipiului Dragasani, din Municipiul Dragasani, județul Valcea,  Str. Piata Pandurilor, nr. 1. Etaj I, sala de consiliu. Relaţii suplimentare se pot obține la sediul Primăriei Municipiului Dragasani, tel. 0372738868  sau 
e-mail: municipiuldragasani@yahoo.com., persoană de contact – doamna Petrache Maria Ionela, sef serviciu resurse umane.

Ing. Costinel STOICA

























